钦定古今图书集成/明伦汇编/官常典/第518卷 > 完颜弈
## 钦定古今图书集成/明伦汇编/官常典/第518卷 > 完颜弈

按《金史》本传：“弈本名三宝，隶梅坚塞吾司属司。大定
七年，以近亲充东宫护卫十人长，转为尚厩局使。章
宗即位，迁左卫副将军，累迁右副都点检，兼提点尚
厩局使。谕旨曰：‘汝非有过人才，第以久次迁授，当谨
乃职，勿复有非违事，使朕闻之’。未几，坐厩马瘦，决三
十。承安二年，改左司都点检，兼职如旧。俄授同签大”
睦亲府事，卒。弈为人贪鄙，数以赃败，帝爱其能治围
场，故进而委信之。